b'\n_START_ARTICLE_\nKarel \xc4\x8ce\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nPo kon\xc4\x8danih dveh razredih gimnazije v Ljubljani se je 1896 izu\xc4\x8dil tiskarstva v Kraj\xc4\x8devi tiskarni v Novem mestu (1896), postal 1904 tehni\xc4\x8dni vodja podru\xc5\xbenice Katoli\xc5\xa1ke tiskarne v Postojni, 1906 ravnatelj Katoli\xc5\xa1ke  tiskarne v Ljubljani. Z reorganizacijo je tiskarno spremenil v takrat najsodobnej\xc5\xa1e tiskarsko podjetje jugoslovanskega tiska. \xc4\x8ce\xc4\x8d je prvi na Slovenskem uvedel rotacijski tisk (1907), ustanovil prvo kemigrafijo s kli\xc5\xa1arno (1919), prvi uvedel ofsetni tisk (1920) in bakrotisk (1925) in prvi vpeljal \xc4\x8drkolivnico (1924). Posodobil je tudi knjigoveznico.'